CELEX: 32017D0859
Language: et
Date: 2017-05-11 00:00:00
Title: Nõukogu otsus (EL) 2017/859, 11. mai 2017, millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (eelarverida 02.03.01 „Siseturg“ ja eelarverida 02.03.04 „Siseturu haldamise vahendid“)

19.5.2017   
               
               
                  ET
               
               
                  Euroopa Liidu Teataja
               
               
                  L 128/20
               
            NÕUKOGU OTSUS (EL) 2017/859,
      11. mai 2017,
      millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (eelarverida 02.03.01 „Siseturg“ ja eelarverida 02.03.04 „Siseturu haldamise vahendid“)
      EUROOPA LIIDU NÕUKOGU,
      võttes arvesse Euroopa Liidu toimimise lepingut, eriti selle artiklit 114 koostoimes artikli 218 lõikega 9,
      võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
      võttes arvesse Euroopa Komisjoni ettepanekut
      ning arvestades järgmist:
      
                  (1)
               
               
                  Euroopa Majanduspiirkonna leping (2) (edaspidi „EMP leping“) jõustus 1. jaanuaril 1994.
               
            
                  (2)
               
               
                  Kooskõlas EMP lepingu artikliga 98 võib EMP ühiskomitee oma otsusega muu hulgas muuta EMP lepingu protokolli nr 31.
               
            
                  (3)
               
               
                  EMP lepingu protokoll nr 31 sisaldab sätteid koostöö kohta teatavates valdkondades väljaspool nelja vabadust.
               
            
                  (4)
               
               
                  On asjakohane jätkata EMP lepingu osaliste koostööd Euroopa Liidu üldeelarvest rahastatavate liidu meetmete osas, mis on seotud kaupade ja teenuste siseturu toimimise ja arendamisega.
               
            
                  (5)
               
               
                  Lisaks tuleks EMP lepingu osaliste koostööd laiendada Euroopa Liidu üldeelarvest rahastatavatele liidu meetmetele, mis on seotud siseturu haldamise vahenditega.
               
            
                  (6)
               
               
                  EMP lepingu protokolli nr 31 tuleks seetõttu vastavalt muuta, et kõnealune laiendatud koostöö saaks alata 1. jaanuarist 2017.
               
            
                  (7)
               
               
                  EMP ühiskomitees võetav liidu seisukoht peaks seetõttu põhinemalisatud otsuse eelnõul,
               
            ON VASTU VÕTNUD KÄESOLEVA OTSUSE:
      Artikkel 1
      Liidu nimel EMP ühiskomitees võetav seisukoht EMP lepingu protokolli nr 31 (koostöö kohta teatavates valdkondades väljaspool nelja vabadust) muutmise ettepaneku suhtes põhineb käesolevale otsusele lisatud EMP ühiskomitee otsuse eelnõul.
      Artikkel 2
      Käesolev otsus jõustub selle vastuvõtmise päeval.
      
         Brüssel, 11. mai 2017
         
            
               Nõukogu nimel
            
            
               eesistuja
            
            R. GALDES
         
      
      
         (1)  EÜT L 305, 30.11.1994, lk 6.
      
         (2)  EÜT L 1, 3.1.1994, lk 3.
      
         EELNÕU
         EMP ÜHISKOMITEE OTSUS nr …/2017,
         …,
         millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artikleid 86 ja 98,
         ning arvestades järgmist:
         
                     (1)
                  
                  
                     On asjakohane jätkata EMP lepingu osaliste koostööd Euroopa Liidu üldeelarvest rahastatavate liidu meetmete raames, mis on seotud kaupade ja teenuste siseturu toimimise ja arendamisega.
                  
               
                     (2)
                  
                  
                     Lisaks tuleks EMP lepingu osaliste koostööd laiendada Euroopa Liidu üldeelarvest rahastatavatele liidu meetmetele, mis on seotud siseturu haldamise vahenditega.
                  
               
                     (3)
                  
                  
                     EMP lepingu protokolli nr 31 tuleks seetõttu vastavalt muuta, et kõnealune laiendatud koostöö saaks alata 1. jaanuarist 2017,
                  
               ON VASTU VÕTNUD KÄESOLEVA OTSUSE:
         Artikkel 1
         EMP lepingu protokolli nr 31 artiklit 7 muudetakse järgmiselt:
         
                     1)
                  
                  
                     lõikes 12 asendatakse sõnad „majandusaasta 2016“ sõnadega „majandusaastad 2016 ja 2017“;
                  
               
                     2)
                  
                  
                     lisatakse järgmine lõige:
                     
                                 „14.
                              
                              
                                 Alates 1. jaanuarist 2017 osalevad EFTA riigid liidu meetmetes, mis on seotud Euroopa Liidu 2017. aasta üldeelarvesse kantud järgmise eelarvereaga:
                                 
                                             —
                                          
                                          
                                             
                                                Eelarverida 02.03.04: „Siseturu haldamise vahendid“.“
                                          
                                       
                           
               Artikkel 2
         Käesolev otsus jõustub järgmisel päeval pärast seda, kui on esitatud kõik EMP lepingu artikli 103 lõike 1 kohased teated (*1).
         Seda kohaldatakse alates 1. jaanuarist 2017.
         Artikkel 3
         Käesolev otsus avaldatakse Euroopa Liidu Teataja EMP osas ja EMP kaasandes.
         
            Brüssel,
            
               
                  EMP ühiskomitee nimel
               
               
                  eesistuja
               
               
                  EMP ühiskomitee sekretärid
               
            
         
         
            (*1)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]